Somme (flod)

Somme er en flod der løber gennem Pikardiet, i det nordlige Frankrig. Navnet kommer af det keltiske ord for rolig.
 
Floden er 245 km lang, fra dets kilder i højlandet i den nu forsvundne Arrouaise-skov i  Fonsommes, nær ved Saint-Quentin, til udløbet i Sommebugten i den Engelske kanal. Flodløbet ligger i det sænkningsområde (synklinal) der også omfatter Solent, strædet der skiller Isle of Wight fra Storbritannien.

Historiske begivenheder
Floden Somme har været ramme for flere store slag og militære operationer i historien, de største og mest betydningsfulde er følgende:
Vilhelm Erobrerens invasionsflåde blev i 1066 samlet i Somme-bugten ved Saint-Valery-sur-Somme før afsejlingen til Hastings.
Under Edward 3.'s tilbagetrækning i 1346 under Hundredårskrigen måtte hans hær krydse floden under slaget ved Blanchetaque. Denne kampagne kulminerede senere i slaget ved Crécy.
Floden spillede også en stor rolle i den franske hærs forfølgelse af den engelske forud for slaget ved Agincourt.
Det måske mest berømte slag fandt dog sted ca. 501 år senere i 1916, da allierede og tyske tropper stødte sammen i slaget ved Somme.
De tre slag, der to år senere standsede den tyske forårsoffensiv blev også udkæmpet i Somme-dalen.

Départementer og byer langs floden 
 Aisne: Saint-Quentin
 Somme : Ham, Péronne, Corbie, Amiens, Abbeville, Saint-Valery-sur-Somme, Le Crotoy

Vigtigste bifloder

Hydrologi
Flodløbet er karakteriseret ved en lav hældningsgrad og derved en rolig strømhastighed. Floddalen er omkranset af relativt stejle skrænter, mens dalens bund er flad og derfor præget af mange vådområder og småsøer. Det rolige løb er især et resultat af at floden primært fødes af grundvand der siver ud af kalklagene i bassinet. Under tidligere istidsperioder løb floden gennem aflejringer fra kridttiden, som efterfølgende er blevet fyldt op med sediment og har formet dens nuværende leje.

Marais de l'Île et vådområde i byen St.Quentin er udlagt som naturreservat, et område der tidligere blev udnyttet til at skaffe strå er nu et yndet jagt og fiskemål. Den traditionelle dyrkningsform Hortillonages omkring Amiens er skabt på grundlag af dræning af denne type vådområder.
 
Konstruktionen af Canal de la Somme begyndte i 1770, men blev først afsluttet i 1843. Kanalen er 156 km lang, og begynder ved byen St.Simon og fører hele vejen ud til bugten. Stykket fra St.Simon til Froissy (nær Bray sur Somme) løber langs Sommefloden, derfra mod havet består den dels af flod dels af sejlløb. Fra Abbeville ledes kanalen gennem den tidligere flodmunding til Saint-Valéry-sur-Somme, hvor stykket som tidligere hed canal du Duc d'Angoulême løber ud i den Engelske kanal.

St.Quentin Canal forbinder Somme og floderne i Nordfrankrig og Belgien med området mod syd og Oise. Canal du Nord forbinder også Somme med Oise, ved Noyon.

I 2001 blev Sommedalen udsat for større oversvømmelse, da grundvandspejlet i hele flodbassinet var meget højt.

Vandgennemstrømning (eksterne link)
Middelværdi over 43 år (Afvandingsareal:5560 km².): ved Abbeville .

Daglig gennemstrømning (m³/s) i forhold middelværdier for årstiden ved Hangest-sur-Somme (Afvandingsareal: 4835 km².) for årene: 
1993 .1994.
1995 .
1996.
1997 .
1998 .
1999 .
2000.2001 .2002.2003 .2004.2005 .

Middel vandgennemstrømning (m³/s) (månedligt og dagligt) ved Péronne (afvandingsareal: 1294 km².) for årene:
1986.1987 .1988.1989 .1990.1991 .1992 .1993 .1994.1995 .1996 .1997 .1998.1999 .2000 .2001 .2002 .2003 .2004 .2005 .

Referencer
 Delattre, Ch., Mériaux, E. and Waterlot, M. Guides Géologiques Régionaux: Région du Nord, Flandre Artois Boulonnais Picardie (1973)

Eksterne henvisninger

 Billeder fra Somme 

Atlantens afvandingsområde
Somme